เปิดชื่อหุ้นเข้าคำนวณ “FTSE SET Index” เดือนมิ.ย. GULF นำทีม 4 หุ้นเด็ดติดเกณฑ์ Mid Cap
เปิดชื่อหุ้นเข้าคำนวณ “FTSE SET Index” เดือนมิ.ย. GULF-GOLD นำทีม 4 หุ้นเด็ดติดเกณฑ์ Mid Cap
5 มิ.ย. 2561

ผู้สื่อข่าวรายงานว่า ตลาดหลักทรัพย์แห่งประเทศไทย และฟุตซี่ รัสเซล (FTSE Russell) ประกาศผลการทบทวนรายชื่อหลักทรัพย์ชุดใหม่ที่จะใช้ในการคำนวณ FTSE SET Index Series มีผลวันที่ 18 มิถุนายน 2561 เป็นต้นไป สรุปได้ดังนี้
ดัชนี FTSE SET Large Cap Index ไม่มีการเปลี่ยนแปลง
ดัชนี FTSE SET Mid Cap Index มี 4 หลักทรัพย์ใหม่ที่เข้าร่วมคำนวณ
ดัชนี FTSE SET Shariah Index มี 24 หลักทรัพย์ใหม่ที่เข้าร่วมคำนวณ
โดย หลักทรัพย์เข้าใหม่ในดัชนี FTSE SET Mid Cap Index 4 หลักทรัพย์ ได้แก่ บมจ. แผ่นดินทอง พร็อพเพอร์ตี้ ดีเวลลอปเม้นท์ (GOLD), บมจ. กัลฟ์ เอ็นเนอร์จี ดีเวลลอปเมนท์ (GULF), บมจ. เอ็ม บี เค (MBK) และ บมจ. ธนบุรี เฮลท์แคร์ กรุ๊ป (THG)
สำหรับหลักทรัพย์เข้าใหม่ในดัชนี FTSE SET Shariah Index 24 หลักทรัพย์ ได้แก่ บมจ. แอดวานซ์ อินโฟร์ เซอร์วิส (ADVANC), บมจ. อาปิโก ไฮเทค (AH), บมจ. เอเจ แอดวานซ์ เทคโนโลยี (AJA), บมจ. ดู เดย์ ดรีม (DDD), บมจ. ผลิตไฟฟ้า (EGCO), บมจ. เอสโซ่ (ประเทศไทย) (ESSO), ทรัสต์เพื่อการลงทุนในสิทธิการเช่าอสังหาริมทรัพย์ อาคารสำนักงาน จีแลนด์ (GLANDRT), บมจ. โกลว์ พลังงาน (GLOW)
รวมถึง บมจ. ฮิวแมนิก้า (HUMAN), บมจ. ไออาร์พีซี (IRPC), บมจ. อินโดรามา เวนเจอร์ส (IVL), บมจ. เจดับเบิ้ลยูดี อินโฟโลจิสติกส์(JWD), บมจ. ลลิล พร็อพเพอร์ตี้ (LALIN), กองทุนรวมสิทธิการเช่าอสังหาริมทรัพย์ควอลิตี้ เฮ้าส์ (QHPF), บมจ. ศรีไทยซุปเปอร์แวร์ (SITHAI), บมจ. ส.กิจชัย เอ็นเตอร์ไพรส์(SKN), บมจ. ศิครินทร์ (SKR), บมจ. เอสพีซีจี (SPCG), บมจ. สหกลอิควิปเมนท์ (SQ), บมจ. เอสวีไอ (SVI), บมจ. ธนบุรี เฮลท์แคร์ กรุ๊ป (THG), บมจ. ไทยเรยอน (TR), บมจ. ดับบลิวเอชเอ คอร์ปอเรชั่น (WHA) และ บมจ. ดับบลิวพี เอ็นเนอร์ยี่ (WP)
อนึ่งการทบทวนหลักทรัพย์ที่ใช้ในการคำนวณดัชนีชุด FTSE SET Index Series จัดทำขึ้นปีละ 2 ครั้ง ตามหลักเกณฑ์ที่มีการกำหนดไว้เป็นการล่วงหน้า ทั้งนี้ การเปลี่ยนแปลงหลักทรัพย์ที่ใช้ในการคำนวณดัชนีต่างๆ ในครั้งนี้ จะมีผลตั้งแต่วันที่ 18 มิถุนายน 2561 เป็นต้นไป โดยมีกำหนดทบทวนรายชื่อหลักทรัพย์ครั้งต่อไปในเดือนธันวาคม 2561